Βασίλης Σκούρτης

Ο Βασίλης Σκούρτης (αλβανικά:Vasil Shkurtaj, 27 Φεβρουαρίου 1992, Χανιά) είναι Έλληνας αλβανικής καταγωγής, επαγγελματίας ποδοσφαιριστής, ο οποίος αγωνίζεται ως επιθετικός για την αλβανική Κουκέσι.

Σταδιοδρομία σε συλλόγους

Πρώτα χρόνια 
Γεννημένος στα Χανιά, ο Σκούρτης έπαιξε στις ακαδημίες νέων τεσσάρων ομάδων, συμπεριλαμβανομένων των Άγιαξ, Ολυμπιακού και Λάτσιο. Εντάχθηκε στην τελευταία τον Ιανουάριο του 2010, καθώς ο συμπατριώτης του Ίγκλι Τάρε ήταν ο διευθυντής ποδοσφαίρου του συλλόγου. 

Την περίοδο 2010-11 έκανε το επαγγελματικό ντεμπούτο του, παίζοντας για τον Πανιώνιο, ενώ πήγε ως δανεικός στον Θρασύβουλο τον Ιανουάριο του 2011. Ένα χρόνο αργότερα μετακόμισε στην Πορτογαλία για τη Βιλαβερντένσε και την επόμενη περίοδο υπέγραψε με την Τοντέλα της Σεγούντα Λίγα, που είχε προπονητή τη σπουδαία προσωπικότητα της Μπενφίκα και της Εθνικής Πορτογαλίας Βίτορ Πανέιρα. 

Ο Σκούρτης δεν κατάφερε να στεριώσει σε κάποια ομάδα τα επόμενα χρόνια, περνώντας διαδοχικά από την ολλανδική Ρόντα, τη Νίκη Βόλου, τον Αστέρα Τρίπολης, την Ξάνθη και τον Άρη Λεμεσού με τον οποίο αγωνίστηκε στην Α΄ κατηγορία Κύπρου.

Λουφτετάρι 
Στις 8 Σεπτεμβρίου 2017 εντάχθηκε στην αλβανική Λουφτετάρι με μονοετές συμβόλαιο, χωρίς να έχει δικαίωμα συμμετοχής ως την επόμενη μεταγραφική περίοδο και αναγκαζόμενος έτσι σε εξάμηνη αποχή από αγώνες. Έκανε τελικά το ντεμπούτο στην ομάδα στις 31 Ιανουαρίου 2018, σε μία εκτός έδρας ήττα με 3-0 εναντίον της Λάτσι για τον πρώτο αγώνα των προημιτελικών του Κυπέλλου, ενώ για πρώτη φορά εμφανίστηκε στο πρωτάθλημα τέσσερις μέρες αργότερα, στην ισοπαλία με 0-0 εναντίον της Λούζνια. 

Σημείωσε τα πρώτα του γκολ στις 10 Φεβρουαρίου 2018, στη νίκη με νίκη 3-2 επί της Τέουτα Δυρραχίου. Την 1η Μαρτίου 2018 σημείωσε το μοναδικό γκολ επί της Φλαμουρτάρι, βοηθώντας την ομάδα να ανέβει στην έκτη θέση, δίνοντάς της και την πρώτη νίκη στην Αυλώνα μετά από 40 χρόνια.

Κουκέσι 
Στις 3 Ιανουαρίου 2019, υπέγραψε διετές συμβόλαιο με την αλβανική Κουκέσι. Παρουσιάστηκε την επόμενη μέρα, μαζί με τον πρώην συμπαίκτη του Eduart Rroca.

Διεθνής σταδιοδρομία 
Έχει αγωνιστεί με τις μικρές Εθνικές Αλβανίας U19 (2 συμ., 1 γκολ) και U21 (13 συμ., 2 γκολ).

Παραπομπές

Εξωτερικοί σύνδεσμοι 

 Προφίλ στην Αλβανική Ομοσπονδία Ποδοσφαίρου 
 Προφίλ στο TheFinalBall.com 
   
  
 Προφίλ στο Transfermarkt.com 

Αλβανοί ποδοσφαιριστές
Έλληνες ποδοσφαιριστές
Έλληνες αλβανικής καταγωγής
Επιθετικοί ποδοσφαιριστές
Ποδοσφαιριστές Εθνικής Αλβανίας Κ19
Ποδοσφαιριστές Εθνικής Αλβανίας Κ21
Ποδοσφαιριστές Πανιωνίου
Ποδοσφαιριστές Σούπερ Λιγκ Ελλάδας
Ποδοσφαιριστές Θρασύβουλου Φυλής
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Α.Ο. Πλατανιά
Ποδοσφαιριστές Βιλαβερντένσε ΦΚ
Ποδοσφαιριστές Σεγκούντα Ντιβιζάο
Έλληνες ποδοσφαιριστές στο εξωτερικό
Αλβανοί ποδοσφαιριστές στο εξωτερικό
Ποδοσφαιριστές ΚΝ Τοντέλα
Ποδοσφαιριστές Σεγκούντα Λίγκα
Ποδοσφαιριστές Ρόντα ΓΚ
Ποδοσφαιριστές Έρεντιβιζι
Ποδοσφαιριστές Νίκης Βόλου
Ποδοσφαιριστές Αστέρα Τρίπολης
Ποδοσφαιριστές Α.Ο. Ξάνθη
Ποδοσφαιριστές Άρη Λεμεσού
Ποδοσφαιριστές Α΄ κατηγορίας Κύπρου
Ξένοι ποδοσφαιριστές στην Κύπρο
Ποδοσφαιριστές Λουφτετάρι
Ποδοσφαιριστές Σουπερλίγκα Αλβανίας
Ποδοσφαιριστές ΦΚ Κουκέσι
Ξένοι ποδοσφαιριστές στην Ολλανδία